|  |
| --- |
|  |
| **REPUBLIKA HRVATSKA** |
| **PRIMORSKO-GORANSKA ŽUPANIJA** |
| **Upravni odjel za****turizam, poduzetništvo i ruralni razvoj** |



|  |  |
| --- | --- |
|  |  |
|  |  |
|  |  |

**UPUTA ZA PRIJAVITELJE**

**NA JAVNI POZIV ZA PRIJAVU PROJEKATA UNAPREĐENJA I RAZVOJA LOVSTVA ZA SUFINANCIRANJE IZ PRORAČUNA PRIMORSKO-GORANSKE ŽUPANIJE**

**ZA 2015. GODINU**

**PROČELNIK**

**Gerhard Lempl, dipl.ing.**

**SASTAVILA**

**mr.sc. Blaženka Kulić**

**UPUTA ZA PRIJAVITELJE**

**NA JAVNI POZIV ZA PRIJAVU PROJEKATA UNAPREĐENJA I RAZVOJA LOVSTVA**

**ZA SUFINANCIRANJE IZ PRORAČUNA PRIMORSKO-GORANSKE ŽUPANIJE**

 **ZA 2015. GODINU**

* 1. **CILJEVI I PRIORITETI**

Prijavljeni projekti moraju doprinijeti realizaciji proračunskog programa "Unapređenje i razvoj lovstva" s ciljem unaprjeđenja gospodarenja s divljači i lovištima na području Primorsko-goranske županije (u daljnjem tekstu: Županija).

* 1. **PRIHVATLJIVI PRIJAVITELJI**

Prihvatljivi prijavitelji, odnosno pravo podnošenja prijave na Javni poziv imaju neprofitne udruge i druge neprofitne organizacije koje su stekle pravo lova na temelju zakupa ili koncesije na zajedničkim i državnim lovištima na području Primorsko-goranske županije.

* 1. **PRIHVATLJIVE AKTIVNOSTI**

Prihvatljive aktivnosti jesu nabava roba, radova i usluga u funkciji provedbe prijavljenih projekata namjenski za:

* Izgradnju, uređenje i opremanje novih lovačkih kuća namijenjenih lovnom turizmu
* Adaptaciju i rekonstrukciju postojećih lovačkih kuća
* Legalizaciju i registraciju lovačkih kuća za potrebe lovnog turizma
* Nabavu dlakave i pernate divljači
* Izgradnju automatskih i kombiniranih hranilišta za prihranu krupne divljači;
* Izgradnju novih te sanaciju i adaptaciju postojećih čeka;
* Nabavu strojeva i alata za održavanje lovišta
* Nabavu mjernih uređaja za ocjenjivanje trofeja
	1. **VISINA IZNOSA NOVČANIH SREDSTAVA SUFINANCIRANJA PO PRIJAVITELJU, ODNOSNO PO PROJEKTU/AKTIVNOSTI**

Najveći iznos: 50.000,00 kuna po korisniku.

Najmanji iznos: 5.000,00 kuna po projektu.

* 1. **NAJMANJI POSTOTAK SUFINANCIRANJA PROJEKTA/AKTIVNOSTI OD STRANE PRIJAVITELJA**

Prijavitelj, odnosno odabrani korisnik mora sudjelovati u sufinanciranju prijavljenog projekta/aktivnosti u postotku koji ne može biti manji od 30% od ukupnog troška planiranog za provedbu projekta/aktivnosti, uzimajući u obzir ograničenja iz točke IV. ove Upute.

* 1. **TRAJANJE I LOKACIJA PROVEDBE PROJEKTA/AKTIVNOSTI**

Provedba projekta mora biti ostvarena tijekom 2015. godine sa završetkom najkasnije do 31. prosinca 2015. godine.

Provedba projekta, iznimno, može biti i višegodišnja.

Ako je prijavljeni projekt dio funkcionalne cjeline višegodišnjeg projekta, prijavitelj je isto dužan navesti i obrazložiti u Obrascu prijave i po potrebi u dodatnoj dokumentaciji. Prihvatljive aktivnosti i troškovi prijavljeni za sufinanciranje u tekućoj godini moraju biti utvrđeni i planirani kao faza/etapa višegodišnjeg projekta/aktivnosti.

Lokacija na kojoj se provodi projekt mora biti na području Županije.

* 1. **PRIHVATLJIVI I NEPRIHVATLJIVI TROŠKOVI**

Prihvatljivi su troškovi koji proizlaze iz prihvatljivih projektnih aktivnosti navedenih u točki III. ove Upute, sukladno stavkama iz financijskog plana, odnosno iz troškovnika provedbe projekta.

Neprihvatljivi su troškovi koji ne proizlaze iz prihvatljivih projektnih aktivnosti navedenih u točki III. ove Upute i troškovi redovnog poslovanja prijavitelja, odnosno korisnika (plaće, najamnine poslovnog prostora, troškovi struje, vode, telefona, pošte, reprezentacije i slično te drugi materijalni rashodi u vezi sa zaposlenima).

* 1. **VREMENSKI OKVIR POSTUPKA**

Odluka o odabiru projekata s pripadajućim iznosom odobrenih novčanih sredstava bit će donijeta u roku 45 (četrdesetpet) dana od dana isteka roka za dostavu prijava na Javni poziv.

S prijaviteljima, odnosno korisnicima čiji projekti budu odabrani sklopiti će se odgovarajući Ugovori o međusobnim pravima i obvezama između Županije i Korisnika, u roku 15 (petnaest) dana od dana stupanja na snagu Odluke o odabiru projekata/aktivnosti.

* 1. **PRIJAVLJIVANJE PROJEKATA**

Prijava projekata obavlja se na odgovarajućem Obrascu prijave koji je sastavni dio ove Upute i može se preuzeti na službenoj web (Internet) stranici Županije.

Obrazac prijave mora biti u cijelosti ispunjen, potpisan i ovjeren, uključujući priloženu dokumentaciju.

Prijavitelj je obvezan uz Obrazac prijave, dostaviti:

1. Presliku izvoda o registraciji prijavitelja, odnosno korisnika iz važećeg registra/upisnika, ne starijeg od šest (6) mjeseci od dana objave javnog poziva.
2. Potvrdu mjesno nadležne Porezne uprave o nepostojanju duga prijavitelja prema državi, ne stariju od 30 dana od dana objave javnog poziva.
3. Izjavu o podmirenim obvezama s osnova plaćanja lovozakupnine i naknade za koncesiju prava lova prema Republici Hrvatskoj i Županiji.
4. Dokaz o upisu neprofitne organizacije u Registar neprofitnih organizacija
	1. **PREGLED, KRITERIJI ZA VREDNOVANJE I OCJENJIVANJE TE ODABIR PROJEKATA**

 Sufinancirat će se projekti na području Županije koji pridonose unaprjeđenju i razvoju lovstva kroz gospodarske, turističke i rekreativne segmente uz prioritete očuvanja bioraznolikosti.

Dodatno će se vrednovati sljedeće:

* projekt preporuča i/ili financijski podupire grad, odnosno općina na čijem se području provodi;
* projekt je prijavljen na odgovarajuće fondove Ministarstava RH i/ili EU, odnosno njegova provedba sufinancirana je novčanim sredstvima iz fondova Ministarstva RH i/ili EU;
* kvaliteta prijave projekta (jasno određen cilj, opis aktivnosti, popis korisnika, partnera i suradnika, opis pokazatelja uspješnosti, dinamiku i terminski plan provedbe i drugo);
* kvaliteta dosadašnjeg rada prijavitelja, iskustvo i uspjesi u provođenju sličnih projekata, preporuke dosadašnjih partnera i suradnika u sličnim projektima te dosadašnja suradnja sa Županijom.

Prijaviteljima za koje se utvrdi da im je u tekućoj proračunskoj godini dodijeljena donacija, subvencija i/ili pomoć iz Proračuna Županije neće biti uzeta u razmatranje prijava projekta za dodjelu donacija, subvencija i/ili pomoći u istoj tekućoj proračunskoj godini.

Prijavitelji su u obvezi prijavu projekta izraditi sukladno objavljenom Javnom pozivu i ovoj Uputi te istu ispuniti na Obrascu prijave. Uz Obrazac prijave u obvezi su dostaviti svu potrebnu dokumentaciju. Obrazac prijave dostupan je i može se preuzeti na službenoj web (Internet) stranici Županije.

Cilj prijavljenog projekta/aktivnosti mora biti jasno postavljen s mjerljivim pokazateljima uspješnosti u odnosu na početno stanje.

Pregled i ocjenjivanje prijava pristiglih na Javni poziv obavit će Povjerenstvo za odabir projekata (u daljnjem tekstu: Povjerenstvo). Povjerenstvo utvrđuje prijedlog odluke o odabiru projekta/aktivnosti i dostavlja ga Županu, na razmatranje i usvajanje, putem Upravnog odjela turizam, poduzetništvo i ruralni razvoj Županije.

Neće se uzeti u razmatranje, odnosno odbiti će se kao neprihvatljive:

* prijave projekata zaprimljene izvan roka za dostavu prijava;
* prijave projekata zaprimljene s nepotpunom dokumentacijom;
* prijave projekata izrađene suprotno objavljenom Javnom pozivu i ovoj Uputi
* prijave projekata koje sufinancira drugi upravni odjel Županije.

Županija zadržava pravo odbiti sve zaprimljene prijave projekata/aktivnosti i poništiti Javni poziv.

Nakon završenog postupka Javnog poziva prijave projekata i priložena dokumentacija se ne vraća prijaviteljima.

* 1. **OSTALO**

Prijave na Javni poziv podnose se u zatvorenoj omotnici na sljedeći način:

1. uobičajenom poštom na adresu:

Primorsko-goranska županija

Upravni odjel za turizam, poduzetništvo i ruralni razvoj

(S naznakom: Prijava projekta/aktivnosti na Javni poziv – Kapitalna donacija / Unapređenje i razvoj lovstva u 2015. godini)

Slogin kula 2, 51 000 Rijeka

1. osobnom dostavom u Pisarnicu Županije koja se nalazi na adresi:

Slogin kula 2 (prizemlje), Rijeka

Sastavni dio ove Upute čine prilozi i to:

* + 1. Obrazac prijave – Projekta/aktivnosti za dodjelu kapitalne donacije iz programa Upravnog odjela za turizam, poduzetništvo i ruralni razvoj za 2015. godinu
		2. Obrazac izvješća – O provedbi projekta/aktivnosti iz programa Upravnog odjela za turizam, poduzetništvo i ruralni razvoj

Dodatna obrazloženja i informacije u vezi s predmetom Javnog poziva mogu se dobiti putem telefona na broj: 051/351-265 ili 051/351-260, odnosno putem E-pošte na E-adresu: gospodarstvo@pgz.hr.

|  |  |  |
| --- | --- | --- |
| **Sastavila** |  | **Pročelnik** |
|  |  |  |
|  |  |  |
|  |  |  |
| **Mr.sc. Blaženka Kulić** |  | **Gerhard Lempl, dipl.ing.** |